Bretagne: manifestazion pai dirits linguistics e pe riunificazion
Si è davuelte ai 20 di Setembar a Naoned / Nantes, cuntune grande partecipazion di public, la Festimanif, un apontament a mieç jenfri fieste e manifestazion rivendicative, inmaneât dal Consei Culturâl de Bretagne e di altris realtâts associativis bretonis, tant che l’Istitût Culturâl de Bretagne, la organizazion Bretagne Riunide, e la rêt des Diwan: lis scuelis là che si studie par breton. La iniziative e veve chê di dâi visibilitât a trê domandis indreçadis al stât francês, ven a dî: di inviâ la riunificazion aministrative de Bretagne, cumò dividude tra dipartiment de Loire Atlantiche e regjon de Bretagne (ducj e doi a pro de riunificazion); di trasferî dal stât ae regjon lis competencis e lis risorsis pe lenghe e pe culture bretone, intune cu la ratifiche de Cjarte europeane pes lenghis; e di bandonâ il progjet di leç su lis ativitâts amatoriâls che, intai fats, al larès a colpî cun fuarce ancje lis espressions popolârs de culture bretone.
Font: BZH+; Món Divers, 18/09/08; Nationalia, 19/09/08; Eurolang, 25/09/08
fur_Latn fur_Latn fra_Latn